Diari Oficial de la Generalitat Valenciana


Sumari del DOGV 8134, del 25-09-2017 (2017/8054)

Informació pública del projecte de construcció, estudi d'impacte ambiental i estudi d'integració paisatgística del projecte de les obres de reforma de l'EDAR de Villena i tractament terciari.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8134

Data del DOGV
:   25-09-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8054


Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Anunci

Informació pública del projecte de construcció, estudi d'impacte ambiental i estudi d'integració paisatgística del projecte de les obres de reforma de l'EDAR de Villena i tractament terciari.  
 [2017/8054]  
Aquesta actuació es finança a través dels Fons Europeus de Desenvolupament Regional (FEDER), dins del marc del Programa operatiu de la Comunitat Valenciana per al període 2014-2020.  
  
Una vegada supervisat i aprovat tècnicament, el projecte de les obres de reforma de l'EDAR de Villena (Alacant) i tractament terciari, s'acorda, en relació amb aquest projecte, estudi d'impacte ambiental i estudi d'integració paisatgística, l'obertura d'un període d'informació pública.  
1r Consultar la citada documentació, a fi de poder formular les al·legacions que es consideren oportunes, a l'efecte de:  
- Avaluació d'impacte ambiental.  
- Integració paisatgística.  
- Afecció de béns i drets públics i privats que puguen representar les obres.  
Tot açò d'acord amb la legislació general, legislacions sectorials, articles 83 i 45 de la Llei del procediment administratiu comú de les administracions públiques, Llei 39/2015, d'1 d'octubre; així com en aplicació de la Llei 2/1989, de 3 de març, de la Generalitat Valenciana, d'impacte ambiental, Decret 162/1990, de 15 d'octubre, pel qual s'aprova el Reglament d'impacte ambiental i la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana; i finalment, per aplicació de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
2n El termini és de 45 dies hàbils comptats des de l'endemà de la data de publicació d'aquest anunci en el Diari Oficial de la Generalitat Valenciana.  
3r Durant aquest termini la documentació es trobarà a disposició per a la seua consulta en les dependències de:  
- Entitat Pública de Sanejament d'Aigües Residuals de la Comunitat Valenciana, carrer d'Álvaro de Bazán, número 10, entresòl, 46313 València.  
- Ajuntament de Villena, plaça de de Santiago, número 1, 03103 Villena (Alacant).  
4t Així mateix, es podrà consultar la documentació a través de la pàgina web http://www.epsar.gva.es/. Els interessats hauran d'accedir al menú Plans de participació pública. Projectes.  
5é Presentació d'al·legacions:  
Presentació per escrit a través de registre oficial:  
- En l'Entitat Pública de Sanejament d'Aigües Residuals de la Comunitat Valenciana.  
- En l'Ajuntament de Villena.  
Presentació via telemàtica:  
- Per correu electrònic a epsar\_vnviq@xft.mw  
  
València, 12 de setembre de 2017.- El gerent: Enrique Lapuente Ojeda.